ประกาศกระทรวงกลาโหมประกาศกระทรวงกลาโหมเรื่องการกำหนดหลักเกณฑ์การปฏิบัติเกี่ยวกับยุทธภัณฑ์ประเภทที่ใช้สำหรับการป้องกันวัตถุระเบิด เพื่อให้การปฏิบัติของผู้ได้รับอนุญาตมีไว้ในครอบครองยุทธภัณฑ์ประเภทที่ใช้สำหรับการป้องกันวัตถุระเบิดเป็นไปอย่างถูกต้องมีความปลอดภัย และมีมาตรการในการควบคุม การกำกับดูแล การใช้ การเก็บรักษาการเบิกจ่าย การจำหน่ายและการทำลายยุทธภัณฑ์ อาศัยอำนาจตามมาตรา ๕ แห่งพระราชบัญญัติควบคุมยุทธภัณฑ์พ.ศ. ๒๕๓๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงกลาโหมจึงออกประกาศไว้ ดังต่อไปนี้ข้อ ๑ ในประกาศนี้ ยุทธภัณฑ์ประเภทที่ใช้สำหรับการป้องกันวัตถุระเบิด หมายความว่าเสื้อเกราะป้องกันกระสุนหรือสะเก็ดระเบิด หมวกป้องกันกระสุนวัสดุและอุปกรณ์ที่ใช้สำหรับป้องกันวัตถุระเบิด รวมทั้งประเภทอื่น ๆที่ได้รับอนุญาตจากกระทรวงกลาโหมข้อ ๒ ให้ผู้มีไว้ในครอบครองซึ่งยุทธภัณฑ์ประเภทที่ใช้สำหรับการป้องกันวัตถุระเบิดปฏิบัติให้เป็นไปตามประกาศนี้อย่างเคร่งครัดและสามารถออกระเบียบปฏิบัติเฉพาะของผู้ได้รับใบอนุญาตได้ ทั้งนี้ต้องมีความเหมาะสมและสอดคล้องไม่ขัดต่อประกาศฉบับนี้ข้อ ๓ ประกาศนี้มีความมุ่งหมายเพื่อให้หน่วยงานราชการรัฐวิสาหกิจ และผู้ที่ได้รับใบอนุญาตมีไว้ในครอบครองสามารถเก็บรักษาและปฏิบัติต่อยุทธภัณฑ์ประเภทที่ใช้สำหรับการป้องกันวัตถุระเบิดได้อย่างถูกต้องและสามารถใช้งานได้อย่างปลอดภัยสะดวกและรวดเร็วในการนำไปใช้โดยไม่เกิดอันตรายต่อชีวิตและทรัพย์สินให้ปฏิบัติดังนี้๓.๑ ให้หน่วยงานราชการ รัฐวิสาหกิจและผู้ที่ได้รับอนุญาตมีไว้ในครอบครองจัดสถานที่เก็บรักษายุทธภัณฑ์ประเภทที่ใช้สำหรับการป้องกันวัตถุระเบิดที่มีความแข็งแรงมั่นคงและปลอดภัยหากมียุทธภัณฑ์ดังกล่าวตั้งแต่ ๒ รายการขึ้นไปและเก็บไว้ด้วยกันต้องจัดและแบ่งประเภทยุทธภัณฑ์ประเภทที่ใช้สำหรับการป้องกันวัตถุระเบิดเป็นหมวดหมู่ทั้งนี้ เพื่อง่ายต่อการควบคุมดูแล๓.๒ สถานที่เก็บยุทธภัณฑ์ประเภทที่ใช้สำหรับการป้องกันวัตถุระเบิดจะต้องใส่กุญแจปิดไว้ตลอดเวลาและไม่ให้ผู้ที่ไม่มีส่วนเกี่ยวข้องหรือไม่ได้รับอนุญาตเข้าไปโดยเด็ดขาดและต้องจัดให้มีเจ้าหน้าที่รักษาความปลอดภัยสถานที่เก็บยุทธภัณฑ์ประเภทที่ใช้สำหรับการป้องกันวัตถุระเบิดด้วย๓.๓ให้มีรหัสและทะเบียนควบคุมยุทธภัณฑ์ประเภทที่ใช้สำหรับการป้องกันวัตถุระเบิดตามที่ระบุไว้ในแบบที่กำหนด๓.๔ แต่งตั้งเจ้าหน้าที่หรือนายทะเบียนรับผิดชอบกำกับดูแลในเรื่องการเก็บรักษาการเบิกใช้ การส่งคืนและตรวจสภาพยุทธภัณฑ์ประเภทที่ใช้สำหรับการป้องกันวัตถุระเบิดตลอดจนการจัดทำบัญชีรับ - จ่ายยุทธภัณฑ์ประเภทที่ใช้สำหรับการป้องกันวัตถุระเบิดโดยจะต้องจัดทำประจำทุกเดือนและรายงานให้กรมการอุตสาหกรรมทหารศูนย์การอุตสาหกรรมป้องกันประเทศและพลังงานทหารทราบด้วย๓.๕ ตรวจสอบสภาพยุทธภัณฑ์ประเภทที่ใช้สำหรับการป้องกันวัตถุระเบิดก่อนการเบิกไปใช้งานและหลังการใช้งาน เพื่อให้มีสภาพสมบูรณ์พร้อมใช้งานอยู่เสมอและหากตรวจพบความชำรุดหรือความเสียหาย จะต้องรายงานให้ผู้ได้รับใบอนุญาตทราบทันที ทั้งนี้ให้ถือปฏิบัติตามคู่มือการใช้ยุทธภัณฑ์ประเภทที่ใช้สำหรับการป้องกันวัตถุระเบิดอย่างเคร่งครัด๓.๖ การเบิก - จ่ายยุทธภัณฑ์ประเภทที่ใช้สำหรับการป้องกันวัตถุระเบิดต้องเป็นไปตามระเบียบของหน่วยงานโดยจัดทำแบบฟอร์มการเบิก - จ่าย การส่งคืนวัตถุประสงค์การนำไปใช้ ซึ่งผู้ที่เบิกใช้จะต้องมีภารกิจหรือมีหน้าที่เกี่ยวข้องโดยจะต้องได้รับอนุญาตจากผู้บังคับบัญชาเท่านั้น๓.๗ต้องส่งคืนยุทธภัณฑ์ประเภทที่ใช้สำหรับการป้องกันวัตถุระเบิดทันทีเมื่อเสร็จสิ้นภารกิจหรือลาออก หรือพ้นจากตำแหน่ง๓.๘ กรณียุทธภัณฑ์ประเภทที่ใช้สำหรับการป้องกันวัตถุระเบิดสูญหายไม่สามารถนำส่งคืนได้ ผู้ได้รับใบอนุญาตต้องแจ้งความกับสถานีตำรวจในท้องที่เกิดเหตุเพื่อเป็นหลักฐานแล้วรายงานให้กรมการอุตสาหกรรมทหารศูนย์การอุตสาหกรรมป้องกันประเทศและพลังงานทหารทราบ๓.๙ ผู้ใช้ยุทธภัณฑ์ประเภทที่ใช้สำหรับการป้องกันวัตถุระเบิดต้องเป็นเจ้าหน้าที่ที่ได้รับมอบหมายจากผู้ได้รับใบอนุญาต โดยผู้ใช้งานจะต้องมีความรู้และความชำนาญที่ผ่านการอบรมการรักษาความปลอดภัยด้านวัตถุระเบิดจากหน่วยราชการทหารหรือตำรวจเท่านั้น๓.๑๐ ในกรณีตรวจพบวัตถุต้องสงสัยเจ้าหน้าที่ที่ได้รับมอบหมายมีความจำเป็นต้องระงับเหตุเบื้องต้นให้ใช้วัสดุและอุปกรณ์ที่ใช้สำหรับป้องกันวัตถุระเบิด รวมทั้งประเภทอื่น ๆ ที่ได้รับอนุญาตจากกระทรวงกลาโหมโดยห้ามเคลื่อนย้ายหรือเก็บกู้วัตถุระเบิดต้องสงสัยเป็นอันขาดและแจ้งให้หน่วยงานที่มีหน้าที่ในด้านการเก็บกู้วัตถุระเบิดมาดำเนินการต่อไป๓.๑๑ ต้องบำรุงรักษาความสะอาดและตรวจสอบสภาพยุทธภัณฑ์ประเภทที่ใช้สำหรับการป้องกันวัตถุระเบิดทุกครั้งเมื่อเสร็จสิ้นการใช้งาน๓.๑๒กรณีที่ยุทธภัณฑ์ประเภทที่ใช้สำหรับการป้องกันวัตถุระเบิดเกิดความชำรุดเสียหายจนไม่สามารถใช้งานได้ให้ผู้รับใบอนุญาตมีหนังสือแจ้งและนำยุทธภัณฑ์ประเภทที่ใช้สำหรับการป้องกันวัตถุระเบิดที่ชำรุดให้กรมการอุตสาหกรรมทหารศูนย์การอุตสาหกรรมป้องกันประเทศและพลังงานทหารตรวจสอบก่อนที่จะจำหน่ายและทำลายต่อไปทั้งนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๖ สิงหาคม พ.ศ. ๒๕๕๖ยิ่งลักษณ์ชินวัตรรัฐมนตรีว่าการกระทรวงกลาโหมปริยานุช/ผู้จัดทำ๓ กันยายน ๒๕๕๖อุษมล/ผู้ตรวจ๑๐ กันยายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๘ ง/หน้า ๖/๒๙ สิงหาคม ๒๕๕๖